Datum: 19. 10. 2017

Številka: VSTAVI

ZAVOD ZA TURIZEM IN KULTURO ŽIROVNICA, Žirovnica 14, 4274 Žirovnica na podlagi 2., 28., 30. in 33. člena Zakona o stvarnem premoženju države in samoupravnih lokalnih skupnosti (Ur.l. RS, št. 86/2010) in 52. in 53. člena Uredbe o stvarnem premoženju države in samoupravnih lokalnih skupnosti (Ur.l. RS, št. 34/2011) ki urejajo oddajo stvarnega premoženja v brezplačno uporabo, dne 31. 1. 2017 objavlja

**NAMERO O SKLENITVI NEPOSREDNE POGODBE**

**za oddajo v brezplačno uporabo premičnin - opreme Rekreacijskega centra Završnica**

1. **Najemodajalec:** ZAVOD ZA TURIZEM IN KULTURO ŽIROVNICA, Žirovnica 14, 4274 Žirovnica
2. **Predmet najema:** Oprema Rekreacijskega centra Završnica
3. **Pogoji za sklenitev neposredne pogodbe:**

* TVD PARTIZAN ŽIROVNICA, Društvo za športno vzgojo in rekreacijo je neprofitna organizacija, ki deluje v javnem interesu;
* TVD PARTIZAN ŽIROVNICA, Društvo za športno vzgojo in rekreacijo dobi premičnine v brezplačno uporabo pod pogojem, da jih uporabi za potrebe rekreacije občanov in izvajanja turističnih aktivnosti v naravi kot dela sonaravne turistične ponudbe v občini Žirovnica;
* TVD PARTIZAN ŽIROVNICA ,Društvo za športno vzgojo in rekreacijo ima izkušnje na področju športne vzgoje, organizacije rekreacijskih in turističnih dejavnosti ter vzdrževanja rekreacijsko turističnih objektov;
* TVD PARTIZAN ŽIROVNICA, Društvo za športno vzgojo in rekreacijo zagotovi kakovostno, nemoteno ter varno uporabo opreme;
* TVD PARTIZAN ŽIROVNICA, Društvo za športno vzgojo in rekreacijo v skladu krije obratovalne stroške, stroške rednega vzdrževanja in druge stroške opredeljene s pogodbo;
* TVD PARTIZAN ŽIROVNICA, Društvo za športno vzgojo in rekreacijo bo v času uporabe moral izpolnjevati tudi zahteve Programa evropskega teritorialnega sodelovanja, program čezmejnega sodelovanja Slovenija Italija 2007-2013.

Ostali pogoji najema se opredelijo v pogodbi.

Pogodba bo sklenjena po preteku 15 dni od dneva objave te namere na spletni strani Zavoda za turizem in kulturo Žirovnica za obdobje petih let.

DIREKTOR

Matjaž Koman

**ZAVOD ZA TURIZEM IN KULTURO ŽIROVNICA, Žirovnica 14, 4274 Žirovnica**

Datum: 19.9.2017

**NAČRT RAVNANJA S STVARNIM PREMOŽENJEM**

**za oddajo v brezplačno uporabo premičnin - opreme Rekreacijskega centra Završnica**

1. **Obrazložitev ekonomske utemeljenosti predvidenega ravnanja s stvarnim premoženjem, pri čemer se ekonomska utemeljenost pridobivanja stvarnega premoženja obrazloži predvsem v smislu zadovoljevanja operativnih delovnih potreb oziroma izboljševanja pogojev za delo in s tem doseganja večje učinkovitosti**

Oprema, ki je predmet načrta ravnanja s stvarnim premoženjem je bila kupljena in nameščena v okviru projekta RPZ, ki se je sofinanciral iz sredstev Občine Žirovnica. Gre za opremo s katero se vzpostavljajo pogoji za izboljšanje sonaravne turistične in rekreacijske ponudbe na območju doline Završnice, kar bo prispevalo k večji urejenosti in boljšemu usmerjanju obiska v Rekreacijskem centru Završnica

**Namen opreme:**

* Izvajanje športne vzgoje in rekreacije za otroke, mladino in odrasle občane Žirovnice
* Ponudba infrastrukture za izvajanje aktivnosti v naravi za obiskovalce in turiste

Zavod za kulturo in turizem stvarnega premoženja ne potrebuje za izvajanje lastne dejavnosti.

**Cilj upravljanja** stvarnega premoženja tj. premičnin – opreme Rekreacijskega centra Završnica je, da se premičnine odda v brezplačno uporabo TVD PARTIZANU ŽIROVNICA Društvo za športno vzgojo in rekreacijo, s katerim bo zagotovljena nemotena, kakovostna in varna ponudba rekreacije in aktivnosti v naravi. Z oddajo opreme v upravljanje bomo pomembno prispevali k celostni ureditvi rekreacijskega območja Završnica, njegovemu celovitem upravljanju ter razvoju trajnostnega turizma v občini Žirovnica.

**Cilj oddaje** zgoraj navedene opreme v brezplačno uporabo je zagotovitev ustreznega uporabnika za premičnine Rekreacijskega centra Završnica.

Na podlagi pogodbe bo uporabniku omogočeno, da opremo uporablja za izvajanje rekreacije in ponudbe raznovrstnih aktivnosti v naravi. Z oddajo se bo, povečala tudi učinkovitost upravljanja, saj je TVD PARTIZAN ŽIROVNICA, Društvo za športno vzgojo in rekreacijo kot neprofitna organizacija, ki deluje v javnem interesu usposobljena za tovrstne naloge in ima bogate izkušnje na področju športne vzgoje, organizacije rekreacijskih in turističnih dejavnosti ter skrbi za rekreacijsko turistične objekte.

1. **Predmet in obseg stvarnega premoženja**

2.1. Predmet pogodbe je oddaja naslednje opreme v brezplačno uporabo:

|  |  |  |
| --- | --- | --- |
| **Zadeva** | **EM** | **Količina** |
| **Nadstrešnica 5x4m** |  |  |
| dobava in vgraditev kov. Spojk za pritrditev stebrov na temelje | kos | 4,00 |
| dobava montažnih lesenih stebrov dimenzije 16/16 | kos | 4,00 |
| izdelava stene iz lesenih brun d=8cm, na zunanji strani zaobljene (zaščitni premaz). Stik brun z lesenim stebrom po detajlu A. V na stikih brun v dveh vogalih spajanje z vijačenjem, vijačenje tudi v betonski temelj. | m2 | 18,50 |
| izdelava dvokapnega ostrešja tlorisnih dimenzij 6,2x5,5m |  |  |
| špirovci dim. 10/12 |  |  |
| lega dim. 16/16 |  |  |
| kapna lega dim. 16/16 |  |  |
| steber dim. 16/16 |  |  |
| klešče dim. 1x5/15 |  |  |
| pozicije 1-4 | kpl | 1,00 |
| izdelava strehe v sestavi |  |  |
| strešne letve |  |  |
| lesene skodle iz macesna | m2 | 50,00 |
|  |  |  |
| **Kleparska dela** |  |  |
| dobava in montaža lesenih žlebov na lesene podpore, z verigami do peskolova | m1 | 13,00 |
|  |  |  |
| **Ostalo** |  |  |
| dobava in vgradnja kuhinjskega korita dim. 0,55x0,55, kompletno s fiksiranjem v pult | kos | 1,00 |
| izdelava lesenega pulta (iz lepljenega lesa) dim. 2,85x0,65m z izrezom za korito in kamin vključno s kovinskimi nogami za namestitev | kos | 1,00 |
| izdelava kromastega dimnika s tuljavo in priklopom na kamin | kos | 1,00 |
| demontaža, predelava in ponovna postavitev obstoječih kaminov z navezavo na novo izveden dimnik | kos | 1,00 |
| samostoječi kamin | kos | 1,00 |
| odstranitev obstoječega tlaka iz okroglih brun na mestu izvedbe pasovnih temeljev in ponovna vgradnja na odstranjenih površinah | m2 | 2,50 |
|  |  |  |
| Lesene mize s klopmi - komplet miza in dve klopi z naslonjalom - dolžina cca. 195 cm, globinsko impregniran les iglavcev, vijačno okovje nerjaveče, - klopi (sedežna ploskev širine 35 - 40 cm, višine 43 cm), miza (širina 75 - 80 cm, višina cca. 73 cm) | kpl | 10,00 |
| Lesene klopi (dolžina cca 180 cm, sedežna ploskev cca. 35 cm, višina cca. 40 cm, globinsko impregniran les iglavcev) | kos | 15,00 |
| lesena stojala za kolesa (iz brun, za štiri kolesa) | kos | 4,00 |
| leseni smetnjaki (globinsko impregniran les iglavcev, na stebričku cca. 8 x 150 mm, dimenzija premera 31,5 cm, z vložkom - PVC vedrom, | kos | 6,00 |
| garnitura orodja za popravilo koles | kos | 1,00 |

1. **Pravna podlaga ravnanja**

* **Zavod za turizem in kulturo Žirovnica** (v nadaljevanju ZTK) je javni zavod, ki ga je **z odlokom dne 23.11.2004 ustanovila Občina Žirovnica** in sicer za izvajanje dejavnosti, ki so v javnem interesu na področju spodbujanja razvoja turizma po zakonu o spodbujanju razvoja turizma, turistične dejavnosti in izvajanje dejavnosti na področju kulture, ki se izvajajo v javnem interesu in sicer upravljanje s premično dediščino in drugim premoženjem na območju občine Žirovnica, namenjenim izvajanju dejavnosti kulture, in izvajanje kulturnih programov in kulturnih projektov.
* **ZTK je pilotno ureditev rekreacijskega centra Završnica. V okviru teh aktivnosti je kupil in namestil opremo, ki je predmet tega načrta. Oprema predstavlja premično stvarno premoženje javnega zavoda ZTK.**
* Pravno podlago ravnanja s stvarnim premoženjem predstavljata Zakon o stvarnem premoženju države in samoupravnih lokalnih skupnosti (Uradni list RS, številka 86/2010 - ZSPDSLS) in Uredba o stvarnem premoženju države in samoupravnih lokalnih skupnosti (Uradni list RS, številka 34/2011).
* ZSPDSLS v 3. točki 2. čelna določa, da se zakon uporablja tudi za stvarno premoženje v lasti javnih zavodov, javnih gospodarskih zavodov, javnih agencij in javnih skladov, če ni s posebnim zakonom urejeno drugače.
* Nadalje z ZSPDSLS v 33. točki 2. čelna določa, da se za postopke ravnanja s premičnim premoženjem smiselno uporabljajo členi od 19. do 32. zakona, če ni drugače določeno.
* Skladno s 30. členom ZSPDSLS lahko upravljavec z neposredno pogodbo preda stvarno premoženje v brezplačno uporabo, v kolikor je uporabnik nevladna organizacija, ki delujejo v javnem interesu. Uporabniki, ki sklenejo pogodbo o brezplačni uporabi nepremičnega premoženja, krijejo obratovalne stroške, stroške rednega vzdrževanja in druge stroške, za katere se stranki dogovorita s pogodbo.

1. **Opredelitev metode ravnanja s stvarnim premoženjem**

V postopku razpolaganja s stvarnim premoženjem – premičnino, opredeljeno v 2. točki, je bila kot najugodnejša metoda upravljanja s stvarnim premoženjem, izbrana neposredna pogodba, saj gre skladno 30. členom ZSPDSLS za oddajo v brezplačno uporabo **nevladni organizaciji**, ki deluje **v javnem interesu**, za izvajanje dejavnosti, za katero je ustanovljena.

**TVD PARTIZAN ŽIROVNICA, Društvo za športno vzgojo in rekreacijo je glede na določila Pravno-informacijskega centra nevladnih organizacij – PIC nevladna organizacija:**

»Nevladna organizacija je organizacija, ki je ustanovljena kot društvo, zavod, ustanova ali v drugi pravno organizacijski obliki na podlagi zakona in ima naslednje skupne značilnosti, ki ji dajejo svojstvo nevladne organizacije:

* njeni ustanovitelji so domače ali tuje fizične osebe ali pravne osebe zasebnega prava (ustanoviteljstvo);
* ni ustanovljena zaradi služenja osebnim ali poslovnim namenom in ciljem (omejitev namena in cilja);
* ustanovljena je prostovoljno, sodelovanje v njej je prostovoljno in običajno vključuje prostovoljno delo (prostovoljnost);
* njen ustanovitveni akt določa, da je namen in cilj njenega delovanja nepridobiten (nepridobitnost);
* je svobodna pri določanju ciljev svojega delovanja in pri izbiri sredstev za njihovo doseganje, ki so omejeni le z zahtevo, da so v skladu s pravnim redom (zakonitost);
* deluje samostojno in je neodvisna od drugih subjektov, zlasti od državnih organov, političnih strank in gospodarskih subjektov (neodvisnost) in
* deluje javno in odprto (javnost in odprtost).« (vir: http://www.pic.si)

**TVD PARTIZAN ŽIROVNICA, Društvo za športno vzgojo in rekreacijo deluje kot društvo v javnem interesu**, kar je izkazano tudi iz Odločbe št. 6717-312/2010/2 (05109), ki jo je dne 3.12.2010 izdalo Ministrstvo za šolstvo in šport.

1. **Pravni pregled stanja stvarnega premoženja**

* Premičnine navedene v točki 2 tega načrta, ki so predmet najema so zavedene v poslovnih knjigah **ZTK** kot osnovno sredstvo v lasti javnega zavoda.
* Služnostne pravice in soglasja lastnikov zemljišč na katerih je nameščena in dostopna oprema so urejene v korist Zavoda za turizem in kulturo Žirovnica, katerega 100% ustanoviteljica in lastnica je Občina Žirovnica.

1. **Ocenitev vrednosti stvarnega premoženja in določitev izhodiščne oziroma izklicne cene oziroma ocenjena vrednost javnega naročila**

* Vrednost opreme na dan 19. 9.2017 znaša 24.609,00 EUR brez DDV.
* Oprema se oddaja v brezplačno uporabo na podlagi 30. člena ZSPDSLS.

1. **Obrazložitev nadaljnjih dejanj, ki bodo opravljena v zvezi z ravnanjem s stvarnim premoženjem, ali navedba razlogov, zaradi katerih so pripravljalna dejanja, upoštevaje določbe te uredbe, potrebna**

* V postopku upravljanja s stvarnim premoženjem –premičninami opredeljenimi v 2. točki načrta, je bila kot najprimernejša metoda upravljanja s tem stvarnim premoženjem izbrana neposredna pogodba.
* Stvarno premoženje se v skladu z ZSPDSLS lahko odda v brezplačno uporabo za določen čas, v katerem se predvideva, da ga ne potrebuje noben uporabnik, vendar ne za več kot za pet let.
* Namera o oddaji stvarnega premoženja v brezplačno uporabo se objavi na spletni strani ZTK najmanj 15 dni pred sklenitvijo neposredne pogodbe.
* V pogodbi o oddaji stvarnega premoženja v brezplačno uporabo se določi obveznost uporabnika glede kritja obratovalnih stroškov, stroškov rednega vzdrževanja in drugih stroškov za katere se stranki dogovorita s pogodbo.

1. **Predvideni postopek realizacije pravnega posla in časovni načrt izvedbe posla**

* Načrt ravnanja s stvarnim premoženjem bo sprejet na Svetu zavoda ZTK predvidoma do 9. 10. 2017.
* Namera o oddaji stvarnega premoženja v brezplačno uporabo bo objavljena predvidoma 19. 10. 2017 na spletnih straneh ZTK [www.visitzirovnica.si](http://www.visitzirovnica.si).
* Pogodba o oddaji stvarnega premoženja v brezplačno uporabo bo podpisana po preteku 15 dni po objavi namere na spletu.
* Primopredaja objekta uporabniku bo izvedena predvidoma do 1. 12. 2017.

1. **Svet Zavoda za turizem in kulturo Žirovnica sprejme naslednje SKLEPE**

* Sprejme se Načrt ravnanja s stvarnim premoženjem **za oddajo v brezplačno uporabo premičnin - opreme** Rekreacijskega centra Završnica.
* Zavod za turizem in kulturo Žirovnica odda v brezplačno uporabo opremo Rekreacijskega centra Završnica neprofitni organizaciji , ki deluje v javnem interesu TVD PARTIZAN-u ŽIROVNICA, Društvu za športno vzgojo in rekreacijo za dobo pet let.
* Svet Zavoda za turizem in kulturo Žirovnica daje soglasje k osnutku Pogodbe o prenosu opreme Rekreacijskega centra Završnica v brezplačno uporabo.

DIREKTOR

Matjaž Koman

Priloge:

- osnutek pogodbe